Сябры рады звяртаюць увагу на тое, што ва ўмовах, калі дзяржава пазбавіла сваіх грамадзян магчымасці ажыццявіць неад’емныя правы, у тым ліку і на свабодныя, дэмакратычныя і справядлівыя выбары, грамадзяне маюць права на пратэст. “Самая простая і дзейсная форма пратэсту — БАЙКОТ, як адпаведны адказ грамадства на стаўленне дзяржавы да сваіх грамадзян. Байкот — гэта спыненне супрацоўніцтва з рэжымам у любых законных і даступных кожнаму з нас формах. Кожны можа не прымаць удзел у выбарчым фарсе, пакуль не будуць вызваленыя і не адноўленыя ў грамадзянскіх правах усе палітвязні і да таго часу, пакуль не будзе забяспечаны празрысты падлік галасоў, — падкрэсліваецца ў звароце.